Eiendomsselskapet

Referatet ble enstemmig godkjent uten merknader.

Administrasjonens orientering.

Det ble orientert om følgende saker:

* Ny leietaker Grindarheim.
* Trenerstall utlyses ledig fra 01-04 med søknadsfrist 15-03.
* Analyse av toppdekket viser stort innslag av snø og is etter vinteren – skiftes ut nå i løpspausen.
* Oppussing i Travmuseet før Unionskampen. Da det er takutbygg ved inngangen ga ikke baldakinen den ønskede markeringseffekten – tiltak for å framheve inngangspartiet bedre vurderes.
* Oppussing Stallkro som er påbegynt.

Orienteringen – med enkelte kommentarer – ble tatt til etterretning.

 Regnskapsrapport pr januar.

Rapporten med kommentarer ble tatt til etterretning.

Ny gjestestall.

I forbindelse med bygging av ny gjestestall, er en sentral vaskestall blitt vurdert og kostnadsberegnet. Forslaget er å bygge om Stall 3 som vil gi 6 vaskebokser for hest og 1 for vogner/utstyr. Fordeler ved dette forslaget:

* Slipper V/A-utgifter ved bygging av ny gjestestall.
* Ved å bygge om de to vaskeboksene i hver ende av Stall 4 ( som er utsatt for frostskader i vinterhalvåret), til 2-3 gjestebokser, opprettholder vi det samme antall gjestebokser.
* Stall 3 er sentralt plassert i forhold til ny gjestestall og Stall 4.
* Eget utstyrsvaskerom vil hindre tilstopping i sluk i vaskeboksene beregnet for hest og forenkle driftsforhold.

Foreløpig kostnadsbudsjett for ny gjestestall er kr 1.050.000.- og for ny sentral vaskestall kr 290.000.- eks mva.

Styret fattet følgende enstemmige vedtak:
Det bevilges inntil kr 1.340.000.- til bygging av ny gjestestall og sentral vaskestall.

Eventuelt.

Det utarbeides kalkyle på luft til luft anlegg i Karjolen.